Brendan Peyper en Kie. kraai koning in TV-reeksBrendan Peyper en Lisanne Lazarus. Foto: Via @MyTropika / Twitter Die 21-jarige Afrikaanse sanger, Brendan Peyper, en sy spanmaat, Lisanne Lazarus, is as die wenners van vanjaar se Tropika Island of Treasure aangewys. Sewe bekendes, wat Melinda Bam, Karabo Mogane en Tumi Voster ingesluit het, het in die agtste seisoen van dié gewilde reeks op die Maldive-eilandgroep meegeding om die prysgeld van R1 miljoen. Tropika Island of Treasure bestaan uit ŉ stel moeilike uitdagings wat deelnemers se ratsheid, handvaardigheid, koördinasie, uithouvermoë en intelligensie tot die uiterste beproef. Dié reeks het op 5 Februarie op SABC 3 begin en het Maandagaand tot ŉ einde gekom.